**REFERAT FRA STYREMØTE (7)**

**I NORSK IRSKSETTERKLUBB**

Dato: 12. juni 2018

Tid: Kl. 19.00- 20.40, skype

Tilstede: Knut Reed, Lene Moen, Arthur Aune, Tor-Hartvig Bondø, Nina Hordnes, Anders Fledsberg, Tor Westrum, Knut Mathias Barkhall, Marit S. Langen.

Fravær:

Referent: Vigdis Ingebrigtsen

**Sak 71/18: Innkalling og dagsorden**

**Vedtak:** *Godkjent.*

**Sak 72/18: Protokoll fra styremøte 14.mai 2018**

**Vedtak:** *Godkjent.*

**Sak 73/18: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 55/18 | Bladet Fuglehunden.  | KR | *Generalforsamling 13. Juni, KR representerer NISK. Det er foreslått nytt styre med blad-kompetanse: Thomas Bull Enger (NGK), Signe Karin Hotvedt (NVK) og Knut Reed som leder (foreslåt av NESK). Rapport i neste styremøte.* |
| 64/18 | Avlsrådet | THB | *Tor-Hartvig er leder av avlsrådet. Han har fått i oppgave å peke ut resten av medlemmene. Veterinær takket nei. Tore Salvensen er foreslått som ansvarlig for godkjenning av avlshunder. Styret støtter dette. THB jobber videre med å finne en person til. Styret oppfordres å komme med forslag til neste styremøte.* |
| 67/18 | NM skog 2018. Har søkt om tilskudd på NOK 15’ – tidligere gikk tilskudd på NOK 10’. Avikles august 2018 på Kongsberg | AOA | Avd. 2 er utfordret til å øke sponsorinntektene. Viktig at dette blir et vellykket arrangement. Styret ønsker en tett dialog. Sak 77/18 i dagens møte. |
| 68/18 | DataHound og Norges Cup. Vi må lage eget system før høstprøvene starter i 2018. | THBAOAVI | Sak 75/18 i dagens møte. |
| 70/18 a | Redaksjonsgruppe. KR har sendt oppfordring til alle avdelingene. | MSL | *Det er kommet inn 5 kontaktpersoner foreløpig fra avd/DR. Marit arrangerer et felles møte i august og planen er at gruppen skal fungere etter sommeren.* |
| 70/18 b | Handlingsplan 2012-2022. Revisjon og diskusjon innen 01.10 | KR |  |
| 70/18 c | Eksteriør dommer konferanse. Nina sjekker med Eldri om status og planer og rapporterer til styret | NH | Presentere status og plan i styremøtet.Sak 76/18 i dagens møte |
| 70/18 d | RAS oppdatering. Tor-Hartvig og Arthur starter med oppdatering av tabeller. Må ferdigstilles til RU 2019 | THB | Status i møtetSak 78/18 i dagens møte. |
| 70/18 e | Kalender 2018. Tore Salvesen tar ansvaret for denne og sender ut sent oktober | KR | *Er i rute.* |
| 70/18 f | Medlems APP. Kan vi kjøpe en fra NKK? Tor-Hartvig sjekker | THB | Status i møtet : *Ikke noe nytt.* |
| 70/18 g | Antall medlemmer. Forskjellige tall fra NKK. Vigdis kotakter NKK | VI | Vigdis har sent brev til NKK IT. Se sak 79/18 i dagens møte. |

**Sak 74/18: Revisjon av regler for NJCH**

Dette ble diskutert på Fuglehundtinget, bl.a. forslag om at 1.VK CK skulle være i finale. Forslaget ble trukket. NGK og NPK har sagt at de ikke ønsker endring.

**Vedtak:** *NISK ønsker å beholde dagens championatregler. KR svarer RU innen fristen 25.6.*

**Sak 75/18: Datahound og Norges Cup**

DataHound klarer ikke å levere et slikt system som vi ønsker. Det blir praktisk vanskelig å gjennomføre, mest fordi nordiske resultater teller i vår cup.

**Vedtak:** *Vi må lage og tilpasse vårt eget system før høstprøvene starter i 2018. Sekretær er ansvarlig for at Norges Cup gjennomføres. Får hjelp av AOA og THB til å lage tabeller. Sekretær kontakter eventuelle personer i NISK som ønsker å bidra til å legge inn resultater.*

**Sak 76/18: Konferanse for eksteriørdommere**

Det har tidligere vært diskutert behov for gjennomføring av en eksteriør dommerkonferanse og behov for å oppdatere rasekompendier. Tidspunktet har i utgangspunktet vært satt til januar/februar 2019.

**Vedtak:**

*Nina presenterte et forslag til gjennomføring av en eksteriørkonferanse for Irsksetter og Rød Hvit Irsksetter i januar/februar 2019 i regi av NISK. Dette forslaget inneholder en arbeidsgruppe for å oppdatere rasekompendiene, forslag til foredragsholdere og tid og sted for konferansen. Styret støtter forslaget. Anders lager et budsjett, Nina sender søknad om støtte til NKK og jobber videre med planleggingen. Følges opp i neste styremøte.*

**Sak 77/18: NM Skog 2018 – status og fremdrift**

NM Skog avholdes 31.08.-02.09. på Kongsberg. Avd.2 er arrangører på vegne av NISK. Siste rapport fra prøveleder:

* terrengene er på plass ( fritt leie fra Statskog )
* sekretariatet-bespisning-overnatting og opprop vil være på Heistadmoen aktivitetspark ( -alt på samme plass )
* holder på med dommere ( - sendt forespørsel til ca 100 )
* kjentmennene er på plass
* holder også på med flere sponsorer og håper å få de på plass snart

**Vedtak:** *De er i rute og jobber godt. Arthur holder kontakt og følger opp. - Nytt budsjett viser et overskudd på ca .- kr. 5.000,- Ved eventuelle nye behov for støtte, vil styret vurdere de fortløpende.*

**Sak 78/18: RAS- Veien videre**

Rasespesifikk avlsstrategi (RAS) for NISK baserer seg på tidligere vedtatt avlsplan og handlingsplan. RAS blir laget i et ti års perspektiv, og skal evalueres hvert femte år. Dagens RAS er gyldig til 2019.

**Vedtak:** *Tor-Hartvig har startet arbeidet med å oppdatere. Det vil bli sendt ut et utkast til avdelingene/ DR før jul. Ny RAS skal presenteres og godkjennes på RS 2019.*

**Sak 79/18:** **Handlingsplan for å øke antall medlemmer i NISK**

Det er litt usikkerhet knyttet til det riktige antall medlemmer i NISK. Når vi går inn i systemet til NKK får vi opp ulike antall medlemmer fra gang til gang (sak 70/18g). I styrets beretning fra siste RS møte ble følgende presentert:

Vi ønsker å øke medlemsantallet da det vil gi klubben økte inntekter, gir flere stemmer i RU og Fuglehundtinget, flere aktive medlemmer er bra for utviklingen og fremgangen av våre raser mm. Styret diskuterte ulike tiltak for å øke medlemsantallet som:

* Fremstå som et positivt og imøtekommende hundemiljø
* Ved å vinne mer (jaktprøve, utstilling) øker vi interessen for rasene
* Informasjon og kommunikasjon – sosiale media, Fuglehunden mm
* Aktiviteter i de lokale avdelingene
* Rekruttering av ungdom med nye ider og pågangsmot
* Avle frem sunne raser (ref. HD, PRA, CLAD)
* Generell publisitet
* Medlemmene føler/mener at NISK er klubben for dem – snakker positivt om NISK i sitt hundemiljø
* Mm.

**Vedtak:** *Styret ønsker en klubb i vekst og utvikling. Organisasjonsmodellen til NISK er slik at det er avdelingene som tilbyr aktivitetene til medlemmene. Hver avdeling har sin egen aktivitetsplan og arrangere aktiviteter gjennom hele året. Det er viktig å «fange opp» nye medlemmer. Mulig oppdretteren kan gjøre en innsats i å verve medlemmer, og videreformidle til avdelingene. Leder sender ut en forespørsel til avdelingene/DR der de blir oppfordret til å komme med forslag til nye aktiviteter, gjerne at flere avdelinger arrangerer større arrangement sammen, og hva eventuelt hovedstyret kan bidra med. Det er ønskelig med innspill fra medlemmene. Styret vil jobbe videre med dette.*

**Sak 80/18: Nye saker:**

 **Dispensasjon for avlskriterier**

Det er kommet inn 2 søknader for dispensasjon på parringer. Ene om å avle på en tispe med HD -C, og en søknad er en parring som vil gi en innavlsprosent på 14,319.

**Vedtak:** *Begge søknadene er behandlet grundig i avlsrådet og i styret, det er enstemmig vedtatt å gi dispensasjon på den ene (vedlegg).*

**Sak 81/18: Rapport fra Fuglehundtinget i Bodø 25.-27.mai**

Generelt var det god stemning og konstruktive diskusjoner. Revisjon av Dommerhåndboka var den store saken, som tok mesteparten av tida. Det var totalt 71 endringsforslag.

En del forslag var endring av tekst for å gjøre innholdet tydeligere samt å beskrive dagens praksis. Referat er gjort tilgjengelig. Noen punkter her:

* Forslag om eget parti for tisper med løpetid ble ikke godkjent
* Kun norske dommere i NM
* Forslag om 6 mm pistol og at deltaker selv må ta med, ble ikke godkjent
* Flere endringer rundt apport og kombinertprøver
* Krav om apport på skogsfuglprøve ble gjeninnført
* Forslag om at du kan leie hund nr 2 mens din egen er i slipp ble ikke godkjent
* Innføring av finaleslipp i VK ble ikke godkjent
* Noen presiseringer av premiegrunnlaget
* Raseutvalget har fått i oppgave å se nærmere på å innføre UK på skog
* Bruk av GPS innenfor ulvesonene ble ikke godkjent
* Tillat å bruke frossen fugl som apportobjekt
* Forslag om innføring av Norsk Derby høst, vinter og lavland, på bekostning av høystatusløpene, ble ikke godkjent
* Forslag om endring av gjennomføring av NM lag ble ikke godkjent
* Reglene for NJCH beholdes som i dag

**Eventuelt**

* RU; *Lene og Arthur fortsetter å representerer NISK i RU.*
* Salgsvarer; *Utsatt til neste møte.*

**Neste styremøte: mandag 06.august kl. 19.00, Skype.**

**Vedlegg**

*Styrets svar på søknad om dispensasjonssøknad i avl som ble innvilget:*

**Søknad dispensasjons for å benytte N SE UCH N J(K)CH N JCH NO32413/12 i avl**

Generelt:

Dersom NISK skal avvike fra gjeldende retningslinjer for avl, mener styret det bør skje enten med hunder som har vist spesielt gode og unike egenskaper, som ikke er så vanlig hos andre hunder, eller der det er linjer som er lite brukt slik at vi vil ha den med videre med tanke på genetisk mangfold.

Spesielt:

I dette tilfellet vil det være å drøfte i forhold til det første.

Hva egen prestasjon til N SE UCH N J(K)CH N JCH NO32413/12 «US» Tixi angår, så er det liten tvil om at dette er en hund som har oppnådd mer enn en normalt god irsksetter, selv om det nivået allerede er høyt. Eiers beskrivelse av hunden er godt dokumentert gjennom prøver og utstillinger. På utstilling syv ganger, Excellent hos seks forskjellige dommere; kombinertchampion og jaktchampion. Egenprestasjon som viltfinner er også høy, mens tispen har, en for IS, noe høy TS %.

De aktuelle hunder har følgende avlsindekser:

Avlsindeks:

**NO32413/12 «US» Tixi:**

Jaktlyst 108

Viltfinnerevne 113

**NO 42544/13 Imingens Pn Vegas:**

Jaktlyst 114

Viltfinnerevne 108

**N JCH NMFHv-12 NMFHh-17 29141 /08Hugo Boss av Kjerringholm:**

Jaktlyst 102

Viltfinnerevne 113

Med andre ord kombinasjoner som vil være svært interessante med tanke på bruksegenskaper.

Dispensasjonen gjelder da for kravet om at begge foreldre skal være HD Fri A eller B.

De siste ti år har 82,1 % av alle IS som er avlest HD frie A/B, mens en ser at der en av foreldrene har HD, er har ca. 70% HD fri. En markant økning i andel med HD. Likevel er det diskutert om en også kan skjele til HD indeks som hjelpemiddel, om man i særskilte tilfeller ønsker å avgjøre om en skal pare en hund med HD C.

**Hvis vi i forsiktig grad skal forsøke å utnytte HD indekser i stedet for de kategoriske grenser vil dette kunne være et godt tilfelle og begynne med.** Hensikten med det arbeidet og de investeringene man har lagt med i indekser vil jo nettopp være at man skal kunne ha et verktøy i tillegg til de kategoriske grenser. Indekser brukes ikke som en garanti for at en ikke nedarver HD, men skal teoretisk sett gi et sikrere mål for nedarving.

For begge alternativene eier foreslår vil vi, til tross for tispens lave HDI, komme på et snitt som er over 100, som altså er over rasens snitt.

Med Vegas: 82+125:2 = **103,5** med UMB indeks, og 90+119:2 = **104,5** med NKK HDi

Med Hugo Boss: 82+121:2 = **101,5** med UMB indeks, og 90+115:2 = **102,5** med NKK HDi

Hundepolitisk:

HD regimet vi har hatt de siste tiårene er kritisert av mange. Uten å komme inn på denne diskusjonen, vil styret bemerke at det er svært positivt at eier her velger å gå i dialog med klubben om å finne en god avlspartner.

Vi har sett flere tilfeller hvor det er paret på hunder med HD C, hvor valget av makker kan synes mindre gjennomtenkt. Det er selvsagt ikke et selvstendig argument for å gi dispensasjon, men det er viktig at klubben er villig til å spille på lag med oppdrettere som også viser interesse for å gjøre det samme med den hensikts å forbedre rasen.

Ved å vise vilje til å gi dispensasjoner, kan styret være med på å påvirke at det blir lagt ekstra vekt på å finne sterke HD linjer, dersom jaktlige egenskaper gjør at en eier likevel ønsker å pare en hund med HD C.

Med dette som bakgrunn har styret i NISK fattet følgende enstemmig vedtak:

*Eier av «US» Tixi gis dispensasjon for å pare med en av de omsøkte hannhundene. Dog uten at styret vil legge føringer for eier om hvilke av de to hannhundene som velges.*

*Velges andre hannhunder en av disse to, må dispensasjonen vurderes på nytt.*

*Styret legger til grunn at oppdretter må legge stor vekt på at samtlige avkom i paringer bør HD røntgens, slik at dette kan bidra til å øke kunnskap om bruk av indekser.*